אלון גושן-גוטשטיין

אלון גושן גוטשטיין (באנגלית: Alon Goshen-Gottstein; נולד בשנת 1956 באנגליה) הוא חוקר בתחום מדעי היהדות, תאורטיקן ופעיל בתחום הדיאלוג הבין-דתי. מאז שנת 1997 הוא משמש כמייסד ומנהל מכון אליהו לדיאלוג בין-דתי. תחום התמחותו הוא גישור בין המימד התאולוגי-אקדמי לבין יוזמות מעשיות שונות, בדגש על מעורבות הנהגות דתיות מרחבי העולם. על פועלו זכה בפרס ירושלים לחקר ההלכה בשנת 2023.

 ילדות ומשפחה 
אלון גושן גוטשטיין הוא בנו של משה גושן גוטשטיין – פרופסור לחקר היהדות, בלשן, חוקר מקרא ותאולוג – ושל אסתר גושן גוטשטיין, פסיכולוגית קלינית. הבית הירושלמי שבו גדל גושן גוטשטיין היה פתוח לתלמידים בני דתות שונות, וכן לאנשי דת שביקרו בישראל.

אלון גושן גוטשטיין נשוי לתרז (לבית אנדרבון), שותפה קרובה לפעילותו הבין-דתית. לזוג שני בנים – אלישע ונריה.

 השכלה וקריירה אקדמית 
אלון גושן גוטשטיין עבר הכשרה דתית והוסמך לרבנות בשנת 1978. במשך שלושים השנים שלאחר מכן שירת כרב צבאי במילואים בצה"ל, אך לא שימש כרב קהילה בפועל.

אלון גושן גוטשטיין למד באוניברסיטה העברית בירושלים, שם התמקד בתחומי התלמוד והמחשבה היהודית. בנוסף, למד נצרות ודתות באוניברסיטת הרווארד. בשנת 1986 קיבל תואר דוקטור מהאוניברסיטה העברית. עבודת הדוקטור שלו עסקה בנושא "אלוהים וישראל כאב ובן בספרות התנאית",Alon Goshen-Gottstein, “God and Israel as Father and Son in Tannaitic Literature,”  בהנחיית פרופסור אפרים אורבך. הוא לימד במוסדות אקדמיים שונים בישראל, עמד בראש המכון לחקר הספרות הרבנית, ולימד במכללת בית מורשה שבירושלים בין השנים 1997 ל־2013, במהלכן ניהל כנסים ופרסומים בתחום.

אלון גושן גוטשטיין היה חבר במכון שלום הרטמן במשך כעשור. במסגרת זו עסק בסוגיות אקזיסטנציאליות עכשוויות, ורכש ניסיון משמעותי בדיאלוגים בין-דתיים בזירה הציבורית. במשך מספר שנים שימש כאחראי על תחום זה מטעם מכון הרטמן.

מעבר להכשרתו האקדמית, אלון גושן גוטשטיין שואב השראה גם ממקורות יהודיים ולא-יהודיים נוספים. הוא מקיים קשרים עם מספר קהילות חסידיות, והושפע באופן עמוק מתורת החסידות ומהרוחניות שהיא מציעה. גושן גוטשטיין גם פרסם חיבורים בתחום זה.

 עבודה בין-דתית 
הכשרתו הרוחנית של אלון גושן גוטשטיין כללה קשרים מעצבים עם מורים רוחניים שאינם יהודים, וכן קשרים מעמיקים עם מגוון רחב של קהילות נזיריות נוצריות. הוא שותף לחיים הרוחניים של קהילות נוצריות והינדואיסטיות, ונהנה מחברות, חוכמה והכוונה של מורים מהמסורות הבודהיסטית והאסלאמית.

ניסיונו האישי של אלון גושן גוטשטיין הוביל אותו לייסד בשנת 1997 את מכון אליהו לדיאלוג בין-דתי, אשר החל את דרכו כקונסורציום של שלוש-עשרה מכללות אקדמיות לתאולוגיה הפועלות בירושלים. בהמשך, התפתח המכון לפורום עולמי של מנהיגים דתיים (מועצת מנהיגי הדתות של מכון אליהו) וחוקרים. הרקע של גושן גוטשטיין בהנהגה דתית ובהכשרה אקדמית אפשר לו להנחות תהליכי למידה ושותפות ציבורית רחבה, תוך שיתוף של אנשי דת וחוקרים כאחד.

התעניינותו האישית ברוחניות בין-דתית ורשת הקשרים האישיים הרחבה שפיתח, עיצבו יוזמות ייחודיות של המכון, בהן פרויקטים מחקריים ופרסומים שעסקו בנושאים כמו "גאונות דתית" (חקר דמויות מופת רוחניות בדתות השונות), חברות בין-דתית, וחקר המיסטיקה והחיים הרוחניים.

יכולתו של אלון גושן גוטשטיין לשלב בין מנהיגות דתית למחקר אקדמי, ולהנגיש את שניהם לציבור הרחב תוך הצגת תובנות וגישות חדשניות, הפכה אותו לקול מוביל בזירה העולמית בנושאים הקשורים ליחסים בין דתות. הוא הופיע בתוכניות טלוויזיה במדינות שונות, פרסם מאמרי דעה בעיתונים ובכתבי עת במספר שפות, ובמקביל פרסם גם בלוגים אישיים.

תרומתו של אלון גושן גוטשטיין לתחום הדיאלוג הבין-דתי זכתה להכרה על ידי המועצה הפולנית לנוצרים וליהודים, שהעניקה לו את התואר "דמות של פיוס".

 פרסומים 



 Goshen-Gottstein, Alon, ed. (2022) | Judaism and Hinduism Contemporary Jewry (vol. 41,3)





 Goshen-Gottstein, Alon (2018) Luther the Anti-Semite: A Contemporary Jewish Perspective. Fortress Press. 2018
 Goshen-Gottstein, Alon (Ed.) (2018), Rabbinic Thought: Shifting Ideals and Values in Dialogue with Scripture and Tradition, Da'at 86, 2018, Bar Ilan University Press (Hebrew)











 קריירה מוזיקלית 
לצד עיסוקו האקדמי והבין-דתי, אלון גושן גוטשטיין הקליט גם מוזיקה חסידית. יצירותיו פורסמו תחת המותג האיטלקי "Amiata Records".
קישורים חיצוניים




 ספריו ומאמריו של אלון גושן-גוטשטיין באתר Google Scholar


 הערות שוליים 

קטגוריה:ישראלים ילידי אנגליה
קטגוריה:חוקרי מקרא ישראלים
קטגוריה:זוכי פרס ירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1956